รายงานคณะกรรมการตรวจสอบ

คณะกรรมการตรวจสอบของบริษัท บัตรกรุงไทย จำกัด (มหาชน)
ประกอบด้วยกรรมการบริษัทจำนวน 3 ท่าน โดยมี
นางสาวชนาทิพย์ โปษยานนท์ เป็นประธาน นายรังสิน สืบแสง และนายอัครรัตน์ ณ ระนอง
เป็นกรรมการ ซึ่งมีความเป็นอิสระจากการบริหารงานของบริษัท
และมีผู้อำนวยการฝ่ายตรวจสอบภายในทำหน้าที่เป็นเลขานุการ

ในปี 2549 ที่ผ่านมา คณะกรรมการตรวจสอบได้มีการประชุมทั้งสิ้น 6 ครั้ง
เพื่อพิจารณาประเด็นที่เป็นสาระสำคัญด้วยความเป็นอิสระ
โดยได้ประชุมร่วมกับฝ่ายตรวจสอบภายในและสายงาน President & CEO’s Office /
Business Venture เพื่อพิจารณาแผนการตรวจสอบประจำปี รายงานการตรวจสอบฝ่ายงานต่างๆ
ของบริษัท บัตรกรุงไทย จำกัด (มหาชน) และประชุมร่วมกับผู้สอบบัญชี และสายงาน Corporate
Finance เพื่อพิจารณางบการเงินรายไตรมาส งบการเงินประจำปี
ตลอดจนความเห็นและข้อสังเกตเพิ่มเติมของผู้สอบบัญชีเพื่อให้งบการเงินของบริษัทแสดงผลการดำเนินงานและสถานะที่เป็นจริงตามมาตรฐานการบัญชีที่รองรับโดยทั่วไป

ในการปฏิบัติภารกิจดังกล่าว
คณะกรรมการตรวจสอบได้ยึดถือความเป็นอิสระในการใช้ดุลยพินิจเพื่อผลประโยชน์สูงสุดต่อองค์กร
สนับสนุนการดำเนินกิจการให้มีการเปิดเผยข้อมูลอย่างครบถ้วนและโปร่งใส
นอกจากนั้นคณะกรรมการตรวจสอบได้มีการสอบทานและประเมินความเสี่ยงที่สำคัญของบริษัทอย่างต่อเนื่องโดยตลอด
โดยได้สอบทานระบบการควบคุมภายในและติดตามผลผ่านฝ่ายตรวจสอบภายใน
และสนทนาร่วมกับผู้สอบบัญชีและผู้บริหารระดับสูงของบริษัท
จากการประเมินระบบการควบคุมภายในของบริษัทรวมทั้งกระบวนการและแนวทางในการควบคุมกิจการ
รายงานทางการเงินและการบริหารความเสี่ยง มีระบบการควบคุมที่เพียงพอและเชื่อถือได้

คณะกรรมการตรวจสอบได้รับความร่วมมืออย่างดีจากฝ่ายจัดการและผู้ที่เกี่ยวข้องเข้าร่วมประชุมและปรับปรุงแก้ไขตามที่ได้เสนอแนะ
การดำเนินงานของบริษัทจึงมีการควบคุมกำกับดูแลที่ดีเพียงพอ
ทำให้มีความมั่นใจว่าบุคลากรภายในของบริษัทได้ปฏิบัติหน้าที่ภายใต้ความรับผิดชอบด้วยความระมัดระวังอย่างสม่ำเสมอ
และเป็นไปอย่างมีประสิทธิภาพในอันที่จะเสริมสร้างและพัฒนาให้บริษัทมีระบบการกำกับดูแลกิจการที่ดียิ่ง
ๆ ขึ้นไป

ในนามคณะกรรมการตรวจสอบ

(นางสาวชนาทิพย์ โปษยานนท์)

ประธานคณะกรรมการตรวจสอบ

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2549 

ค่าตอบแทนจากการสอบบัญชี (audit fee)

+----------+----------------------------+------------------+-----------+
| รายการที่  | ชื่อบริษัทผู้จ่าย                 | ชื่อผู้สอบบัญชี        | ค่าสอบบัญชี  |
+----------+----------------------------+------------------+-----------+
| 1        | บริษัท บัตรกรุงไทย จำกัด        | ดร.ศุภมิตร         | 2,840,000 |
|          | (มหาชน)                    | เตชะมนตรีกุล       |           |
+----------+----------------------------+------------------+-----------+
|          |                            |                  |           |
+----------+----------------------------+------------------+-----------+
|          |                            |                  |           |
+----------+----------------------------+------------------+-----------+
| รวมค่าตอ  |                            |                  | 2,840,000 |
| บแทนจากก |                            |                  |           |
| ารสอบบัญชี |                            |                  |           |
+----------+----------------------------+------------------+-----------+

ค่าบริการอื่น (non-audit fee)

+----+---------+---------------+---------------+----------+----------+
| ร  | ชื่อบ     | ประเภท        | ผู้ให้บริการ      | ค่าตอบ    |          |
| าย | ริษัทผู้จ่าย | ของงานบริการอื่น |               | แทนของงา |          |
| กา |         | (non-audit    |               | นบริการอื่น |          |
| รที่ |         | service)      |               |          |          |
+----+---------+---------------+---------------+----------+----------+
|    |         |               |               | ส่วนที่จ    | ส่วน      |
|    |         |               |               | ่ายไปในระ | ที่จะต้องจ่า |
|    |         |               |               | หว่างปีบัญชี | ยในอนาคต |
+----+---------+---------------+---------------+----------+----------+
|    |         |               |               |          |          |
+----+---------+---------------+---------------+----------+----------+
| รว |         |               |               |          |          |
| มค |         |               |               |          |          |
| ่าต |         |               |               |          |          |
| อบ |         |               |               |          |          |
| แท |         |               |               |          |          |
| นส |         |               |               |          |          |
| ำห |         |               |               |          |          |
| รับ |         |               |               |          |          |
| งา |         |               |               |          |          |
| นบ |         |               |               |          |          |
| ริก |         |               |               |          |          |
| าร |         |               |               |          |          |
| อื่น |         |               |               |          |          |
| (n |         |               |               |          |          |
| on |         |               |               |          |          |
| -a |         |               |               |          |          |
| ud |         |               |               |          |          |
| it |         |               |               |          |          |
| fe |         |               |               |          |          |
| e) |         |               |               |          |          |
+----+---------+---------------+---------------+----------+----------+

ข้อมูลข้างต้น

-   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัท
    และบริษัทย่อยจ่ายให้ข้าพเจ้า สำนักงานสอบบัญชีที่ข้าพเจ้าสังกัด และบุคคลหรือ
    กิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด ที่ข้าพเจ้าทราบ
    และไม่มีการเปิดเผยไว้ข้างต้น

-   ไม่ถูกต้อง ไม่ครบถ้วน กล่าวคือ
    เมื่อปรับปรุงข้อมูลข้างต้น (ถ้ามี) แล้ว
    ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
    และสำนักงานสอบบัญชีดังกล่าว ที่ถูกต้องครบถ้วน

ลงชื่อ

(ดร.ศุภมิตร เตชะมนตรีกุล)

สังกัด บจก. ดีลอยท์ ทู้ช โธมัทสุ ไชยยศ สอบบัญชี

  ผู้สอบบัญชีของ บมจ. บัตรกรุงไทย